stanford-oval/wikipedia huggingface dataset:
Rockne

Rockne
Rockne oli vuosina 1932–1933 valmistettu yhdysvaltalainen automerkki. Rockne-autoja valmisti Studebaker Corporation. Rockne oli Studebakerin halvempi ja pienempi automerkki, jonka edeltäjä oli 1927–1930 valmistettu Erskine. Rocknessa oli 6-sylinterinen moottori.
Rockne maksoi yli 600 dollaria, eli se oli edeltäjäänsä Erskineä selvästi halvempi. Yhdysvaltain 1930-luvun alun lama oli kuitenkin vaikeaa aikaa autotehtaille ja 1932 esitelty Ford V8 oli runsaasti myyty kilpailija, halpa ja nopea, sekä Rocknea selvästi parempi auto. Rocknea valmistettiin helmikuusta 1932 pääsiäiseen 1933, jolloin emoyhtiö Studebaker joutui selvitystilaan. Yhtiö selvisi, mutta Rocknen valmistus loppui. Myymättä jääneet Rocknet vietiin osina Norjaan, jossa ne koottiin ja myytiin.
Rockooppera

Rockooppera on musiikkiesitys perinteisten oopperan tai musikaalin muodossa mutta rockmusiikin tyylillä. Kappaleet liittyvät samaan juoneen tai tarinaan. Käsite rockooppera on usein päällekkäinen konseptialbumin, laulusarjan tai rockmusikaalin kanssa. Uudempia muotoja edustavat metalliooppera ja rapooppera.
1960-luvulla eräillä yhtyeillä, kuten The Beatles, The Beach Boys, Procol Harum ja The Moody Blues syntyi idea yhdistää pop- ja rockmusiikkiin klassisen musiikin soittimia. Pian alkoi pop- ja rockyhtyeillä olla enemmän jousi- ja puhallinsektioita. Tämä vaikutti taide- ja progressiivisen rockin kehitykseen. Samalla kyti ajatus kuorojen ja soitinkokoonpanojen yhdistämisestä oopperamaiseksi.
Ensimmäisenä rockoopperana pidetään englantilaisen The Who -yhtyeen Tommya vuodelta 1969.
Green Day kutsuu levyään American Idiot rockoopperaksi. Myös My Chemical Romancen The Black Paradea on kutsuttu rockoopperaksi ja sitä on verrattu Queenin ”Bohemian Rhapsody” -kappaleeseen.
Rilliorneero

| Rilliorneero |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Orneerot Furnariidae
Suku::  Siptornis
Laji::  striaticollis
Kaksiosainen nimi
 Siptornis striaticollis  (Lafresnaye, 1843) 
 Rilliorneeron levinneisyys
Katso myös
   Rilliorneero Wikispeciesissä   Rilliorneero Commonsissa 
Infobox OKNimi-testi OKIUCN-testi OK: 
Rilliorneero (Siptornis striaticollis) on orneeroiden heimoon kuuluva varpuslintu.
Levinneisyys

Rilliorneeroa tavataan Kolumbiassa, Ecuadorissa ja Perussa. Lajia on kuvattu harvinaiseksi, mutta sen kanta on vakaa. Se on luokiteltu elinvoimaiseksi.
Monza e Brianzan maakunta

Monza e Brianzan maakunta eli Monzan ja Brianzan maakunta (ital. Provincia di Monza e della Brianza, paikallisella murteella Pruvincia de Mùnscia e de la Briansa) on maakunta Lombardian hallintoalueella Pohjois-Italiassa.
Monza e Brianzan maakunnan pinta-ala on 405 km2, ja asukkaita siellä on vajaat 900 000. Maakunnassa on 55 kuntaa, ja sen pääkaupunki on Monza.
Historia

Monza e Brianzan maakunta perustettiin vuonna 2009, se jaettiin Milanon maakunnasta. Päätös uudesta maakunnasta oli tehty vuonna 2004.
Maantiede

Monza e Brianzan maakunta käsittää Brianzan alueen eteläosat. Monzan lisäksi muita suuria kaupunkeja ovat Seregno, Desio ja Lissone.
Aiheesta muualla

Kuvia tai muita tiedostoja aiheesta Monza e Brianzan maakunta Wikimedia Commonsissa
http://www.provincia.mb.it (italiaksi)
Monza e Brianzan maakunta
Agrate Brianza | Aicurzio | Albiate | Arcore | Barlassina | Bellusco | Bernareggio | Besana in Brianza | Biassono | Bovisio Masciago | Briosco | Brugherio | Burago di Molgora | Busnago | Camparada | Caponago | Carate Brianza | Carnate | Cavenago di Brianza | Ceriano Laghetto | Cesano Maderno | Cogliate | Concorezzo | Cornate d’Adda | Correzzana | Desio | Giussano | Lazzate | Lentate sul Seveso | Lesmo | Limbiate | Lissone | Macherio | Meda | Mezzago | Misinto | Monza | Muggiò | Nova Milanese | Ornago | Renate | Roncello | Ronco Briantino | Seregno | Seveso | Sovico | Sulbiate | Triuggio | Usmate Velate | Varedo | Vedano al Lambro | Veduggio con Colzano | Verano Brianza | Villasanta | Vimercate
Muurahaissapelikolibri

| Muurahaissapelikolibri |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Sapelisiipikolibrit Campylopterus
Laji::  ensipennis
Kaksiosainen nimi
 Campylopterus ensipennis  (Swainson, 1822) 
Katso myös
   Muurahaissapelikolibri Wikispeciesissä   Muurahaissapelikolibri Commonsissa 
Infobox OKNimi-testi OKIUCN-testi OK: 
Muurahaissapelikolibri (Campylopterus ensipennis) on eteläamerikkalainen kiitäjälintu. Sen esiintymisalue käsittää Venezuelan koillisosan Cordillera de Caripen ja Parian niemimaan, sekä Tobagon. Esiintyminen Trinidadissa on kyseenalaista. William John Swainson kuvaili lajin holotyypin vuonna 1822.
Rumigny (Ardennes)

| Rumigny |
| --- | --- |
 Château de la Cour des Prés
 vaakuna
 Rumigny
 Koordinaatit: 49°48′33″N, 4°16′02″E 
Valtio:  Ranska
Alue:  Grand Est
Departementti:  Ardennes
Arrondissementti:  Charleville-Mézières
Pinta-ala:  
 – Kokonaispinta-ala:  17,4 km²
Väkiluku (2019):  293 
 – Väestötiheys:  16 as./km²
Kunnan numero:  08373
Infobox OKVirheellinen NIMI-arvo: 
Rumigny on kunta Pohjois-Ranskassa Ardennesin departementissa Grand Estin alueella. Se sijaitsee noin 40 kilometriä Charleville-Mézièresin kaupungista länteen.
Kunnan nähtävyyksiä on renessanssilinna Château de la Cour des Prés. Linnassa on varustuksena kaksi pyäreää tornia sekä vallihauta. Linnaa vuokrataan juhlatilaisuuksiin, ja siellä voi vierailla.
Tunnettuja kuntalaisia

Nicolas-Louis de Lacaille (1713-1762), tähtitieteilijä
Aiheesta muualla

Kuvia tai muita tiedostoja aiheesta Rumigny (Ardennes) Wikimedia Commonsissa
Robert Shea

| Robert Shea> Henkilötiedot |
| --- | --- |
Syntynyt: 14. helmikuuta 1933
Kuollut: 10. maaliskuuta 1994 (61 vuotta)
Ammatti:  kirjailija
Kirjailija
Äidinkieli: englanti
Esikoisteos:  Illuminatus!
Aiheesta muualla
Löydä lisää kirjailijoitaKirjallisuuden teemasivulta
Robert Joseph Shea (14. helmikuuta 1933 – 10. maaliskuuta 1994) oli yhdysvaltalainen kirjailija. Shea on parhaiten tunnettu yhdessä Robert Anton Wilsonin kanssa kirjoittamasta Illuminatus!-trilogiasta.
Shea opiskeli Manhattan Collegessa ja Rutgers Universityssa ja työskenteli toimittajana New Yorkissa ja Los Angelesissa. Hän tutustui Robert Anton Wilsoniin 1960-luvun lopulla, kun he työskentelivät Playboy-lehden toimituksessa. He päättivät kirjoittaa yhdessä romaanin, jossa yhdisteltäisiin seksiä, huumeita, uskontoja, anarkismia ja salaliittoteorioita. Tuloksena oli kolmiosainen Illuminatus! (1975). Shea ja Wilson pysyivät hyvinä ystävinä koko elämänsä ajan, mutta heillä oli aatteellisia erimielisyyksiä, joiden ansiosta romaanikokonaisuudesta tuli näkökulmiltaan moniääninen.
Robert Shea erosi Playboyn toimituksesta Illuminatuksen julkaisun jälkeen ryhtyäkseen päätoimiseksi kirjailijaksi. Hän julkaisi keskiaikaan sijoittuvat historialliset romaanit Shike (kaksi osaa, 1981, suom.), All Things Are Lights (1986) ja The Saracen (kaksi osaa, 1989). Hänen viimeinen teoksena oli Shaman (1991), kirja Amerikan alkuperäisistä asukkaista. Nämä romaanit olivat juoneltaan suoraviivaisia, mutta sisälsivät viittauksia Illuminatuksen aiheisiin.
Shea toimitti usan vuoden ajan anarkistista pienlehteä No Governor, jonka nimi juontuu taolaisen ajattelijan Chuang Tzun nimiin pannusta lausumasta. Lehti mainitaan myös Illuminatuksessa, jossa eräs henkilöhahmo lukee sitä.
Suomennetut teokset

Shea, Robert & Wilson, Robert A.: Illuminatus! Osa 1: Pyramidin silmä.  (The Illuminatus! trilogy. Part one: The eye in the pyramid, 1975.)  Suomentanut Hannu Tervaharju. Helsinki:  Like, 2004.  ISBN 952-471-317-9.  Like-scifi
Shea, Robert & Wilson, Robert A.: Illuminatus! Osa 2: Kultainen omena.  (The Illuminatus! trilogy. Part two: The golden apple, 1975.)  Suomentanut Hannu Tervaharju. Helsinki:  Like, 2005.  ISBN 952-471-501-5.  Like-scifi
Shea, Robert & Wilson, Robert A.: Illuminatus! Osa 3: Leviatan.  (The Illuminatus! trilogy. Part three: Leviathan, 1975.)  Suomentanut Hannu Tervaharju. Helsinki:  Like, 2006.  ISBN 952-471-611-9.  Like-scifi
Shea, Robert: Shike: Lohikäärmeiden aika.  (Shike, 1981.)  Suomentanut Kaarin Tuominen. Helsinki:  Tammi, 1982.  ISBN 951-30-5522-1.
Shea, Robert: Shike: Karman kehä.  (Shike, 1981.)  Suomentanut Kaarin Tuominen. Helsinki:  Tammi, 1983.  ISBN 951-30-5523-X.
Muut teokset

All Things Are Lights (1986)
From No Man's Land to Plaza De Lago (1987)
The Saracen (1989)
Shaman (1991)
Aiheesta muualla

Robert Shea's Official Website, Robert Shean kotisivut, joita ylläpitää Shean poika Michael E. Shea.
Robert Shea Fantastic Fiction -sivustolla (englanniksi)
Robert Shea Internet Speculative Fiction Database -sivustolla (englanniksi)
Richard Pini

Richard ja Wendy Pini
Richard Pini (s. 19. heinäkuuta 1950) on yhdysvaltalainen sarjakuvakäsikirjoittaja.
Hänen tunnetuin luomuksensa on yhdessä vaimonsa Wendy Pinin kanssa v. 1978 luotu Elfquest. Pinien sarjakuvia julkaisi alkujaan heidän itse v. 1977 perustamansa pienkustantamo Warp Graphics.
Richard Pini syntyi New Havenissa, Connecticutin osavaltiossa. 
Hän opiskeli astrofysiikkaa MIT:ssä. Valmistuttuaan hän työskenteli Bostonin Hayden planetaariossa luennoijana, valokuvaajana jne. Richard tutustui vaimoonsa Wendyyn alun perin Silver Surfer -sarjakuvalehden lukijakirjeosaston kautta.
Pariskunta avioitui vuonna 1972. Vuonna 1977 Richard ja Wendy alkoivat työskennellä Elfquest-tarinan parissa. Elfquestista kasvoi vähin erin miljoonamyynteihin yltänyt menestystarina. Richard luopui kuitenkin 
päivätyöstään IBM-yhtiössä vasta vuonna 1981. Tämän jälkeen hän toiminut päätoimisesti sarjakuva-alalla: käsikirjoittajana, kustantajana, markkinoijana jne.
Richard Piloco

Richard Piloco on (s. 1964) yhdysvaltalainen, New Yorkissa asuva taidemaalari. Hän on yksi Grand Central Academy of Artin ohjaajista. Tyypillisiä aiheita ovat maisemat, asetelmat, muotokuvat ja muut figuratiiviset aiheet. Hän maalaa aina elävästä mallista.
Piloco suoritti taiteiden kandidaatin tutkinnon School of Visual Artissa. Tämän jälkeen hän siirtyi New York Academy of Figurative Artiin ja lopulta Art Students League of New Yorkiin. Tällä hetkellä hän opettaa Grand Central Academy of Artissa, sitä ennen hän on opettanut maalausta 1997–1998 Water Street Atelierissa.
Rillibulbuli

| Rillibulbuli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Bulbulit Pycnonotidae
Suku::  Bulbulit Pycnonotus
Laji::  erythropthalmos
Kaksiosainen nimi
 Pycnonotus erythropthalmos  (Hume, 1878) 
Katso myös
   Rillibulbuli Wikispeciesissä   Rillibulbuli Commonsissa 
Infobox OKNimi-testi OK: 
Rillibulbuli (Pycnonotus erythropthalmos) on bulbulien heimoon kuuluva varpuslintu.
Levinneisyys

Rillibulbulia tavataan Bruneissa, Indonesiassa, Malesiassa, Myanmarissa, Thaimaassa ja Vietnamissa. Sen on kuvattu olevan yleinen suurimmassa osassa levinneisyysaluettaan. Sen kannankehitys on laskeva, mutta vähenemisen ei vielä uskota vaarantavan lajia, joten se on luokiteltu elinvoimaiseksi. Singaporesta rillibulbuli on kuitenkin hävinnyt.
Mäkihypyn maailmancup 1988–1989

Mäkihypyn maailmancup 1988–1989 käsitti 23 osakilpailua, joista kolme peruttiin. Ensimmäinen osakilpailu pidettiin Thunder Bayssa Kanadassa 3. joulukuuta 1988 ja viimeinen osakilpailu Planicassa Jugoslaviassa 26. maaliskuuta 1989.
Maailmancupin kymmenen eniten pisteitä kerännyttä hyppääjää

| Sijoitus | Hyppääjä | Maa | Pisteet |
| --- | --- | --- | --- |
| 1. | Jan Boklöv |  Ruotsi | 247 |
| 2. | Jens Weißflog |  Itä-Saksa | 192 |
| 3. | Dieter Thoma |  Länsi-Saksa | 167 |
| 4. | Ole Gunnar Fidjestøl |  Norja | 145 |
| 5. | Ari-Pekka Nikkola |  Suomi | 136 |
| 6. | Jon Inge Kjørum |  Norja | 133 |
| 7. | Risto Laakkonen |  Suomi | 132 |
| 8. | Ernst Vettori |  Itävalta | 125 |
| 9. | Matti Nykänen |  Suomi | 106 |
| 10. | Josef Heumann |  Länsi-Saksa | 84 |
Suomalaisten sijoitukset osakilpailuista > Palkintosijoitukset

Matti Nykänen 2 voittoa, 3 kolmossijaa
Risto Laakkonen 1 voitto, 3 kakkossijaa, 1 kolmossija
Ari-Pekka Nikkola 4 kakkossijaa, 2 kolmossijaa
Pekka Suorsa 1 kolmossija
Suomalaisten sijoitukset osakilpailuista > Muut suomalaiset

Jari Puikkonen 18. 45 pistettä
Pekka Suorsa 21. 41 pistettä
Aiheesta muualla

Tulokset FIS:n sivulla (Arkistoitu – Internet Archive)
Restiokasvit

| Restiokasvit |
| --- | --- |
 Restio festuciformis
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Yläluokka::  Euphyllophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Ylälahko::  Yksisirkkaiset Lilianae eli Monocotyledoneae
Lahko::  Poales
Heimo::  Restiokasvit Restionaceae  R.Br.
Synonyymit
 Centrolepidaceae Endl., nom. cons.  Elegiaceae Raf. 
Katso myös
   Restiokasvit Wikispeciesissä   Restiokasvit Commonsissa 
Infobox OKNimi-testi OK: 
Restiokasvit (Restionaceae) on suurehko, pääasiassa eteläisen pallonpuoliskon kasviheimo koppisiemenisten Poales-lahkossa ja on siten sukua heinäkasveille.
Tuntomerkit

Restiokasvit ovat toisinaan melko isokokoisia heinämäisiä tai saramaisia, juurakollisia ja vaihtelevassa määrässä kaljuja ruohoja. Lehdet ovat hyvin surkastuneet. Kukat ovat pieniä, yksineuvoisia (kasvi tavallisesti kaksikotinen), tavallisesti kehälehdellisiä ja sijaitsevat tähkylöistä koostuvassa kukinnossa. Hedekukissa on kolme hedettä. Emikukkien vartalo on lyhyt tai puuttuu ja luotti on haarainen.
Levinneisyys

Restiokasveja tavataan Afrikassa, Madagaskarilla, Hainanin saarella, Vietnamista Australiaan ulottuvalla alueella, Uudessa-Seelannissa ja Chilessä.
Luokittelu

Restiokasvien heimossa on 61 sukua ja 535 lajia, jotka jakautuvat neljään alaheimoon. Heimon evoluutio lienee alkanut noin 71,2 miljoonaa vuotta sitten.
Luokittelu > Alaheimo Restionoideae

Alaheimon 11 tai 16 sukua ja 350 lajia kasvavat Saharan eteläpuolisessa Afrikassa ja Madagaskarilla. Siinä on kaksi tribusta.
Restioneae-tribuksessa on kolme tai kahdeksan sukua ja 300 lajia koko alaheimon levinneisyysalueella, erityisesti kuitenkin Kapmaassa. Suurimmat suvut ovat Restio (95 lajia), Ischyrolepis (48 lajia), Elegia (50 lajia) ja Thamnochortus (35 lajia).
Tribus Willdenowieae käsittää kahdeksan sukua ja 50 lajia, jotka kasvavat Kapmaassa. Eniten lajeja on suvussa Anthochortus (15 lajia).
Luokittelu > Alaheimo Sporadanthoideae

Alaheimon kasveilla kukat ovat tavallisesti yksittäin ja kukkaperissä on esilehtiä; joskus kukat ovat kerääntyneet tähkylöiksi.
Alaheimo kasvaa Australiassa ja Uudessa-Seelannissa. Siinä on kolme sukua ja 31 lajia; 22 lajia kuuluu sukuun Lepyrodia.
Luokittelu > Alaheimo Centrolepidoideae

Kasvit ovat pienehköjä, enemmän tai vähemmän mätästäviä, joskus yksivuotisia. Lehtilapa on hyvin kehittynyt, liereä ja yksipintainen, joskus kielekkeellinen. Kukinto on vanallinen, mykerömäinen ja alalehdellinen tai tähkämäinen. Kukat ovat kaksineuvoisia ja kehättömiä. Heteitä on yksi tai kaksi ja yhdislehtinen sikiäin koostuu 1–45 emilehdestä. Vartaloita on useita. Hedelmä on avautuva tai avautumaton.
Alaheimoon kuuluu kolme sukua ja 35 lajia, ja se kasvaa Hainanissa, Indokiinassa ja Malaijien saaristosta Uuteen-Seelantiin ulottuvalla alueella sekä Etelä-Amerikan eteläosassa (Gaimardia).
Luokittelu > Alaheimo Leptocarpoideae

Alaheimossa on 28 sukua ja 117 lajia, jotka ovat levinneet Hainaniin, Vietnamista Australiaan ulottuvalle alueelle, Uuteen-Seelantiin ja yksi suku Chileen (Apodasmia). Runsaslajisin suku on 20-lajinen Chordifex.
Luokittelu > Suvut

Seuraavat suvut kuuluvat restiokasvien heimoon:
| --- | --- |
 Alexgeorgea  Anthochortus  Askidiosperma  Calopsis  Calorophus  Cannomois  Ceratocaryum  Chaetanthus  Chondropetalum  Coleocarya  Dielsia  Dovea  Elegia  Empodisma  Harperia  Hopkinsia  Hydrophilus  Hypodiscus  Hypolaena  Ischyrolepis :  Lepidobolus  Leptocarpus  Lepyrodia  Loxocarya  Mastersiella  Meeboldina  Megalotheca  Nevillea  Onychosepalum  Phyllocomos  Platycaulos  Pseudoloxocarya  Restio  Rhodocoma  Sporadanthus  Staberoha  Thamnochortus  Willdenowia  Winifredia
Kuvia

Alexgeorgea sp.
Calopsis paniculata
Elegia capensis
Ischyrolepis subverticillata
Lepyrodia scariosa
Platycaulos callistachyus
Staberoha banksii
Thamnochortus cinereus
Aiheesta muualla

Finto, Kassu – Kasvien suomenkieliset nimet: Restionaceae
Heimon levinneisyyskartta: http://www.mobot.org/mobot/research/apweb/maps/restionaceaemap.gif
ITIS: Restionaceae (englanniksi)
Robin Hood: The Legend of Sherwood

| Robin Hood: The Legend of Sherwood |
| --- | --- |

Kehittäjä:  Spellbound Entertainment
Julkaisija:  Strategy First
Jakelija:  Steam ja GOG.com
Pelimoottori:  Vision
Julkaistu:  2002
Lajityyppi:  reaaliaikainen taktiikkapeli
Pelimuoto:  yksinpeli
Ikäluokitus:  ESRB: T  Virheellinen ESRB-arvo
Alusta:  Mac OS X, Linux, Windows
Jakelumuoto:  CD-ROM, digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK : 
Robin Hood: The Legend of Sherwood on Spellbound Entertainmentin kehittämä ja Strategy Firstin julkaisema reaaliaikainen taktiikkapeli. Peli on julkaistu vuonna 2002.
Pelaaminen

Pelissä pelaaja hallitsee kerrallaan yhdestä viiteen hahmoa, joista jokaisella on kolme usein erilaista toimintoa, kuten jousella ampuminen, tajuttomaksi lyöminen ja lukkojen tiirikoiminen. Peli perustuu Robin Hoodin tarinoihin.
Vastaanotto

Peli sai GameSpotin arvostelussa arvosanaksi 8.6/10.
Aiheesta muualla

Robin Hood: The Legend of Sherwood MobyGamesissa (englanniksi)
Mynämäen lukio

Mynämäen lukion uusi osa huhtikuussa 2022.
Mynämäen lukio on Mynämäellä sijaitseva lukio. Koulu perustettiin vuonna 1925, jolloin sen nimi oli Mynämäen Yhteiskoulu. Lukiolupa Mynämäen lukiolle myönnettiin vuonna 1959. Uusklassismia edustavan rakennuksen on suunnitellut Yrjö Sadeniemi ja se valmistui 1930.
Lukioksi koulu muodostui vuonna 1976. Lukion nykyinen rehtori on Pekka Leino.
Rumer Willis

| Rumer Willis |
| --- | --- |
 Rumer Willis
Henkilötiedot
Koko nimi:  Rumer Glenn Willis
Syntynyt: 16. elokuuta 1988 (ikä 36) Paducah, Kentucky Yhdysvallat
Ammatti:  näyttelijä
Näyttelijä
Aktiivisena:  1995–
Merkittävät roolit:  Striptease Panttivanki The House Bunny Wild Cherry
Aiheesta muualla
IMDb 
Elonet
Rumer Glenn Willis (s. 16. elokuuta 1988 Paducah, Kentucky) on yhdysvaltalainen näyttelijä. Willisin vanhemmat ovat näyttelijät Bruce Willis ja Demi Moore.
Willis teki ensimmäisen elokuvaroolinsa vuonna 1995 elokuvassa Now and Then, jossa hän esiintyi taiteilijanimellä Willa Glen.
Willisillä on kaksi sisarta, Scout (s. 1991) ja Tallulah (s. 1994). Lisäksi hänellä on kaksi sisarpuolta isänsä avioliitosta Emma Hemingin kanssa.
Vuoden 2006 syksyllä Willis lähti opiskelemaan Etelä-Kalifornian yliopistoon.
Keväällä 2023 Willis sai tyttären puolisonsa Derek Richard Thomasin kanssa. Thomas on muusikko.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1995 | Nyt ja silloin | Now and Then | Angela Albertson |
| 1996 | Striptease | Striptease | Angela Grant |
| 2005 | Panttivanki | Hostage | Amanda Talley |
| 2008 | From Within | From Within | Natalie |
| 2008 | The House Bunny | The House Bunny | Joanne |
| 2008 | Whore | Whore | tupakoiva tyttö |
| 2009 | Wild Cherry | Wild Cherry | Katlyn Chase |
| 2009 | Sorority Row | Sorority Row | Ellie |
| 2012 | The Diary of Preston Plummer | The Diary of Preston Plummer | Kate Cather |
| 2013 | The Odd Way Home | The Odd Way Home | Maya |
| 2014 | The Ganzfeld Haunting | The Ganzfeld Haunting | Lucky |
| 2014 | There’s Always Woodstock | There’s Always Woodstock | Emily |
| 2015 | Return to Sender | Return to Sender | Darlene |
| 2015 | The Escort | The Escort | Dana |

| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Rooli | Televisiosarjat> Jakso |
| --- | --- | --- | --- | --- |
| 2008 | Miss Guided | Miss Guided | Shawna | ”Frenemies” |
| 2008 | Kasarmin naiset | Army Wives | Renee Talbott | ”Transitions” |
| 2008 | C.S.I. New York | CSI: NY | Mackendra Taylor | ”My Name Is Mac Taylor” |
| 2009 | Näkijä | Medium | Bethany Simmons | ”The First Bite Is the Deepest” |
| 2009 | Salattu teinielämä | The Secret Life of the American Teenager | Heather | ”Knocked Up, Who’s There?” |
| 2009–2010 | 90210 | 90210 | Gia Mannetti |  10 jaksoa ”To Sext or Not to Sext” ”The Porn King” ”Women’s Intuition” ”A Trip to the Moon” ”Rats and Heroes” ”Girl Fight!” ”What’s Past Is Prologue” ”Clark Raving Mad” ”Sweaty Palms and Weak Knees” ”Another, Another Chance”  |
| 2012 | Workaholics | Workaholics | Lisa | ”True Dromance” |
| 2012–2013 | Havaiji 5-0 | Hawaii Five-0 | Sabrina Lane |  2 jaksoa ”Ha’awe Make Loa” ”Kupouli’la”  |
| 2013 | Valehtelevat viettelijät | Pretty Little Liars | Zoe | ”The Guilty Girl’s Handbook” |
| 2014 | Songbyrd | Songbyrd | Nikki Byrd | ”Pilot” |
| 2014 | Los Feliz, 90027 | Los Feliz, 90027 | Veronica Hampton | ”Pilot” |
Aiheesta muualla

Rumer Willis Internet Movie Databasessa. (englanniksi)
Robin Hood (vuoden 2010 elokuva)

| Robin Hood |
| --- | --- |

Ohjaaja:  Ridley Scott
Käsikirjoittaja:  Brian Helgeland
Tuottaja:   Ridley Scott  Brian Grazer  Russell Crowe 
Säveltäjä:  Marc Streitenfeld
Kuvaaja:  John Mathieson
Leikkaaja:  Pietro Scalia
Tuotantosuunnittelija:  Arthur Max
Pukusuunnittelija:  Janty Yates
Pääosat:   Russell Crowe  Cate Blanchett  Mark Strong  William Hurt  Mark Addy  Oscar Isaac 
Valmistustiedot
Valmistusmaa:   Yhdistynyt kuningaskunta  Yhdysvallat 
Tuotantoyhtiö:  Universal Studios Imagine Entertainment Relativity Media Scott Free Productions
Levittäjä:  Universal Studios UIP-Dunafilm Netflix
Ensi-ilta:  12. toukokuuta 2010 (Suomi)
Kesto:  140 min
Alkuperäiskieli:  englanti
Budjetti:  155 000 000 USD
Tuotto:  321 670 000 USD
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Robin Hood on vuonna 2010 julkaistu Ridley Scottin ohjaama elokuva, jossa nimiosan näyttelee Russell Crowe. Crowe esittää Robin Longstridea, joka ystävineen palaa Englantiin Rikhard Leijonamielen johtamalta ristiretkeltä. Ranskassa Longstride lupaa kuolevalle ritari Sir Robert Loxleylle palauttaa tämän miekan takaisin Nottinghamiin. Nottinghamissa Sir Robertin isä, Sir Walter Loxley (Max von Sydow), katsoo parhaaksi, että Robin esittää toistaiseksi Sir Robertia, koska Nottinghamia ja muita pohjoisia seutuja uhkaa kruunun ankara veronperintä, joka syöksee kokonaisia seutukuntia ahdinkoon. Sir Robertin leski, Marion Loxley (Cate Blanchett), epäilee aikansa järjestelyä, mutta näkee siinä pian hyviäkin puolia.
Roolit

| 0 | 1 | 2 |
| --- | --- | --- |
|  Russell Crowe  | … |  Robin Longstride  |
|  Cate Blanchett  | … |  lady Marion Loxley   |
|  Max von Sydow  | … |  sir Walter Loxley   |
|  William Hurt  | … |  William Marshal   |
|  Mark Strong  | … |  Godfrey   |
|  Oscar Isaac  | … |  prinssi Juhana  |
|  Danny Huston  | … |  kuningas Rikhard Leijonamieli   |
|  Eileen Atkins  | … |  leskikuningatar Eleonoora Akvitanialainen   |
|  Mark Addy  | … |  munkki Tuck   |
|  Matthew Macfadyen  | … |  Nottinghamin sheriffi   |
|  Kevin Durand  | … |  Pikku-John   |
Lähde:
Arvioita

Episodi-lehdessä neljä kriitikkoa antoi elokuvalle pisteitä keskiarvona 2,50.selvennä